LidanRubinov/Halacha-QA huggingface dataset:
שאלה: גזר ברמי לוי אוצר הארץ שכתוב עליו עולי מצרים קדושת שביעית: לכבוד הרב, הגזר שנמכר ברמי לוי נמצא בשקית של אוצר הארץ, וכתוב עליה שהוא גדל בעולי מצרים, ויש בו קדושת שביעית. זה לא דבר והיפוכו? אם זה גדל בעולי מצרים למה זה קדוש בשביעית? וכיצד לנהוג בו למעשה?
תשובה: גידולים בשטח עולי מצרים אין בהם דין ספיחין, אולם נחלקו הראשונים אם יש בהם קדושת שביעית (כפי שפירט הרב זצ"ל בשבת הארץ סוף פ"ד). ועוד נחלקו האחרונים, אם צריך להפריש מהם תרומות ומעשרות, ואין המחלוקות תלויות אחת בשניה בהכרח. למעשה- לכתחילה יש לשמור על היבול הזה בקדושת שביעית. והחרם שהטיל הב"י ובי"ד על קדושת שביעית בדברים הפטורים, אינו חל על מעשה זה. בשעת הצורך, אפשר לסמוך על השיטות שאין בזה קדושה. ומה עוד שרבינו הגר"א כך הכריע. ועוד, ששביעית דרבנן לרוה"פ, ובמחלוקת בו יש להקל. מהי שעת הצורך? כאשר מכינים מרק גדול וקשה לשמור אותו בקדושה בשאריותיו, או כאשר אין מקום לשמור את הירק באופן הראוי.
שאלה: בריכה!!: כבוד אני רוצה תשובה האם מותר ללכת לבריכה בקיץ?
תשובה: אני לא מבין את השאלה. למה שיהיה אסור ללכת לבריכה בקיץ, אם היא נפרדת, כלומר: שנשים וגברים אינם מתרחצים בה ביחד?
שאלה: אכילה בבית קברות: מה עושים אם אוכלים ושותים בטעות בבית קברות?
תשובה: מפסיקים, ואחר כך מהרהרים בתשובה
שאלה: מזה אומר שלא בכיתי הרבה בפולין??:! חזרתי השבוע ממסע בפולין. היה מדהים, היה טוב, היה מצחיק, היה עצוב. אבל, לא הרגשתי שהבעתי רגישות יותר מידי. היה קשה לשמוע את הדברים הזוועתיים שעשו לנו, אבל לא "נפלתי" לתוך זה, בעוד שחברות שלי מתות מבכי, וממש התאבלו על זה. מה אני אמורה להרגיש? האם זאת אדישות יתר? בנוסף לזה, מה ה חושב על האדישות הזו? ככה היה רוצה שנגיב? שנהיה שמחים במה שיש עכשיו, ולא לחזור לתקופה הזו? לכם :)
תשובה: לשואלת היקרה! אני מעריך מאוד ששלחת כזאת שאלה. מאוד לא פשוט לנו לשתף איך הרגשנו בחוויות מורכבות כמו מסע לפולין וכו, ואני חושב שזה מעיד על כנות אמיתית. איך צריך להרגיש כשנמצאים במקום שבו היה אסון לעם שלי? אני לא חושב שיש תשובה חד משמעית. אני זוכר שלפני שטסתי כשמיניסט לפולין הייתה שיחת הכנה עם הראש ישיבה, ובשיחה הוא אמר לנו שלא נכפה על עצמנו איך להרגיש. הוא אמר שיש כאלה "שנכנסים" לזה די בהתחלה, ויש כאלה שלוקח להם יותר זמן. אבל הכי חשוב זה לא להתאמץ להיות במקום שאנחנו לא נמצאים בו. הטיפ הזה, לי אישית, מאוד עזר. אני זוכר שבאחד הימים הראשונים בפולין היינו ביער הילדים, ולמרות הסיפור הקשה של המקום לא ממש "נכנסתי" לאווירה. האם היה בי משהו פגום? מנותק? לא בטוח. יש אנשים שלוקח להם יותר זמן להיפתח רגשית וזה לא מעיד בהכרח אל אדישות או ניתוק. כמו שאפשר להגיד בחלוקה גסה שבנות יותר מבטאות רגשות מבנים - אז ככה גם בין שני בנים או שתי בנות יכול להיות הבדל, וזה ר. יכול להיות שהחוויה של פולין תהיה לך לא פחות משמעותית גם אם בכית פחות מחברות שלך. יכול להיות שלנפש שלך דווקא להעמיק היסטורית במה שהיה בשואה וכדו  יהיה יותר משמעותי לטווח הרחוק. שאלת גם איך הקב"ה היה רוצה שנגיב. על זה קצת קשה לי לענות בביטחון. אני אגיד לך אבל מה אני חושב. לדעתי, יש חשיבות גדולה למסעות לפולין ודווקא בגלל הפער הבלתי נתפס בין מה שהיה שם לחיים שלנו עכשיו כאן, במדינת ישראל. לפעמים, דווקא חוויה של פער יכולה לבנות משהו משמעותי בתוך הנפש, פנימה. אם אנחנו לא שמחים ומודים על הזכות שיש לנו לחיות בארץ ישראל תחת שלטון מדינת ישראל - אנחנו ממש, אבל ממש כפויי טובה. וזה שאת לא רוצה לחזור לחיים של פולין בשנות ה-30 או ה-40 של המאה הקודמת זה אומר שאת ברוך ה  בריאה ואוהבת את החיים. חשוב שנדע מה היה שם. חשוב שנעמיק את המשמעות של מדינת ישראל, חשוב מאוד שנהיה אנשים מוסריים וכאלה הדואגים שגם הרחוק מהם יזכה לחיים טובים. אבל - אנחנו ממש לא חולמים לחזור לפולין. מקווה שמה שכתבתי נתן לך כיוון חדש לחשוב עליו. מוזמנת כמובן להמשיך לשאול ולהעמיק. אורי, urialtman gmail.com
שאלה: עיסוק במוות כמעכב חיים: אבקש לענות לי לשאלה זו בהודעה פרטית אך אין לי בעייה שתשובה תפורסם גם באופן ציבורי. בבית אשתי יש עיסוק מתמיד במוות. אביה נפטר כשהייתה קטנה, בכל יום אמא שלה עוסקת בנושא המוות ומדברת על אנשים שנפטרו. שיחות היום על השולחן הוא סיפורים על אנשים שמתים. לעיתים נראה לי שדפוס חוזר זה מונע מאיתנו שפע (אנו גרים בבית חמותי). אני בעל תואר ראשון במחשבה יהודית ומנסה להמנע מלנתח ולבקר אנשים, אולם לאחרונה עקב חשיפה לתכנים מסויימים וקריאת שו"ת בנושא היה לי חובה מוסרית כלפי עצמי לשאול האם בעצם העיסוק המתמיד בשכול יש מחסומים פסיכולוגים ותחושת עצב תמידית? מאז האמא גרה עם חבר דתי (אולם השניים לא נישאים ולא ינשאו עקב החלטה מוצהרת), כלומר היא המשיכה הלאה בחייה. יש לי תחושה שאשתי עושה רע לעצמה ולקשר ודבר זה משפיע עלייה רוחנית. במקום לשמוח ולשמח אותנו כנישואין טריים(חודשיים) פקדנו היום את בית העלמין כדי להדליק נר נשמה. כשהעליתי הסתייגות לגבי העניין של האיסור ללכת לבית עלמין בשנה הראשונה נענתי שהאמא בקשה. במקום לעסוק בפרו ורבו ולשמח אחת את השני אנו עסוקים בלפקוד בתי עלמין ולעסוק בשיחות מוות, דבר שלדעתי הוא מחסום הריון בדוק. מה עליי לעשות אם בכלל ליצור אווירה טובה בבית? האם עליי לשנות סדרי עולם בבית או להתרחק פיזית מפה? אם כיבוד האם מזיק לחיים משותפים,אזיי יש להתרחק מכיבוד אם כדי להקים בית נאמן וחזק בישראל?
תשובה: וברכת ד  כל זוג חי את חייו והם הבסיס, ועל כן יש תחילה לבנות את הבית, ואם זה אומר אפילו חוסר כבוד אב ואם זה יתכן, ובלבד שביתכם יבנה בצורה טובה ומלאה. התורה מצווה על כן יעזוב איש את אביו ואת אמו ודבק באשתו. בברכת התורה והארץ יהודה הלוי עמיחי מכון התורה והארץ
שאלה: גזל בחוסם פרסומות: האם מותר להשתמש בחוסם פרסומות (מבחינת גזל)???
תשובה: אם החברה שיצרה זאת, נותנת רשות
שאלה: תורה בלי ארץ ישראל - כנשמה בלי גוף - דבר תורה קצר ליום העצמאות: האם יום העצמאות הוא יום חג? או יום חול שעשה הסבה מקצועית?
תשובה: השאלה נשאלת בעיקר בעקבות מה שאנחנו מציינים באותו יום, איננו מציינים איזה נצחון במלחמה, או נס הצלה ממיתה לחיים (שבוודאי גם הם קיימים במדינת ישראל) אלא אנו מציינים את עצם זה שיש לנו מדינה. אז ברור שיש כאן שמחה גדולה, יש לנו עצמאות ואנחנו יכולים להחליט (כמעט) כל מה שאנחנו רוצים. אבל האם קיבלנו ביום העצמאות רק דברים של חולין, עצמאות יכולות החלטה ועוד, או גם דברים של קודש? ובכן קיבלנו דברים של חול, וזה מה שחשוב גם לקודש. בתורה כתוב  ואשבור מוטות עולכם ואולך אתכם קוממיות  מה הכוונה קוממיות? רש"י אומר שני פירושים גם בקומה זקופה, וגם בשתי קומות, אילו שתי קומות? אדם יכול לקיים מצוות לחיות טוב (דבר שכמובן לא בהכרח קרה בגלות בשנים שלפני קום המדינה, אבל לא משנה) ולהיות עם קומה רוחנית עשירה מאוד, ומה חסר לו? חסר לו גוף, יש האומרים  ארץ ישראל בלי תורה כגוף בלי נשמה  יש משהו בזה, אבל משפט הפוך בוודאי נכון:  תורה בלי ארץ ישראל  כנשמה בלי גוף. לכן עם ישראל בלי מדינה יכול להיות אולי רוחני יותר, אך חסרה לו קומה באישיות. ומה שאנחנו חוגגים זה על הוספת הקומה, לידת הגוף, בזה הרגע לפני 67 שנה נולד לנו גוף חדש, מדינה חדשה, החלפנו קומה אחת בשתי קומות. האם הוספת הקומה הגשמית משפיעה גם על הצד הרוחני? ברור שכן, אין ספק שיש יחס בין הצד הגופני לצד הרוחני, לא תמיד זה נראה לטובה, לפעמים כמו ילד קטן יש גם שגיאות, אבל אין ספק שבסופו של דבר הכל לטובה. לכן כשנחגוג את יום העצמאות נזכור את הקומה שנוספה לנו ביום זה, ביום זה נהיינו לעם בעל גוף, ולא רק עם רוחני בלי אחיזה במציאות חיים ועל קרקע מוצקה. חג עצמאות שמח! עקיבא. מעובד על פי דברי הרב ישראלי זצ"ל
שאלה: באגטים בפריז: הופתעתי לקרוא במאמר בגליון של כושרות ליום העצמאות ש "עד לפני זמן לא רב מקובל היה לומר שהבגטים בפריז (צרפת) כשרים. הכל השתנה כשהתגלה שלפני האפייה מושחים את התבניות בשומן חזיר. " מה זאת אומרת התגלה - למיטב הידוע לי משיחות עם אנשים שגרו בפריז האופים בפריז התחייבו לא למרוח את התבניות בשומן חזיר - ומכאן הגיע ההיתר לאכול את הבאגטים הפריז -האם אתה יודע שהמנהג השתנה לאחרונה ואופי פריז התחילו בזמן האחרון למרוח שומן חזיר על התבניות?
תשובה: קשה לומר על כל העיר פריז שהסיכום איתם הוא שלא מורחים שומן, ומזה שהבנת שיש כאלו שהבטיחו שלא, יש כאלו שכן. אין במדינה חוק כזה ולכן כל התחייבות של בעל מאפייה יש לקחת בעירבון מוגבל כל עוד אין פיקוח
שאלה: ברכת הגומל: נפצעתי ביד לפני זמן מה פציעה שלדברי הרופאים בנס פגעה בכלי דם קטנים יחסית למה שיכלה לפגוע.אף על פי כן נזקקתי לתפרים.האם עליי לברך הגומל? ב מראש.
תשובה: הצלת אבר היא בוודאי סיבה לברכה. אמנם, אם עברו שלושים יום מאז ההחלמה - נהוג שלא לברך. הדבר אינו מונע בעדך מלהודות לריבונו של עולם על החסד שגמל לך בדרכים אחרות, ובעיקר - בעשיית מעשים טובים בידיים.
שאלה: ברכת אשר יצר: אני עובד במפעל מזון. אנו נדרשים לשטוף את הידיים בכיור הנמצא בתא השירותים(וזאת מטעמי היגיינה במפעל מזון),דבר המקשה עלינו לברך "אשר יצר" מיד לאחר שימוש ואנו נאלצים לעשות זאת לאחר ששטפנו את ידנו. האם יש התר לברך לאחר שטיפת הידיים (וכמובן לאחר יציאה מתא השירותים) ומבלי לחשוש לברכה לבטלה.
תשובה: אכן, כך ראוי לעשות, אם אי אפשר לברך קודם.
שאלה: דיני משפחה: בני חבר קיבוץ חילוני גרוש עם שתי בנות. לפני מספר שנים הכיר בחורה דתיה גרושה ובהשפעתה החל בתהליך של חזרה בתשובה והתעסקות בקבלה ומיסטיקה. הקשר עם אותה בחורה עורר התנגדות חריפה במשפחה מהרבה סיבות. לפני כשנה הם התחתנו בחשאי לאחר שהבחורה טענה שהיא בהריון. הנישואים לא נעשו באישור הרבנות. אחרי החתונה היא הודיעה שהיא איבדה את הילד והתברר גם שהיא סובלת מבעיות רפואיות. הנישואים האלה גורמים למחלוקות מריבות עוגמת נפש וצער לכל המשפחה. השאלה מה המעמד ההילכתי והמוסרי לגבי סוג כזה של נישואים. חנן
תשובה: וברכת ד  מכיוון שהם נשאו כדת, הרי הם נשואים, יתכן שיש בעיה של הכרת המדינה, וזה צריך לעבור בדיקה בבית דין רבני, שהוא הגוף המסוגל לאשר או לבטל נישואים. אבל כל זמן שהם לא מחליטים הרי הם נשואים. בברכת התורה והארץ יהודה הלוי עמיחי מכון התורה והארץ
שאלה: סיוע ליהודי לבצע עבירה: אני חוזר בתושה והורי שומרי מסורת. בעת ספירת העומר אבא שלי ביקש ממני את המכונת תספורת שלי כשהוא בא לבקר (אני נשוי וגר עם אישתי ב ה). האם אני מחויב לתת לאבי מורי את המכונה על אף שאני יודע שיסתפר בה בימי הספירה (שאסרו רבותינו בתקופה זו), ויוצא שאני מסייע לו לעבור על ההלכה, או שאני צריך לשנות ולא להביא לו, ולהגיד שאני לא יודע איפה המכונה.? בסוף למעשה למדתי זכות ואמרתי שייתכן ואבי מורי לא ירצה לעבור על ההלכה ורק ירצה לראות את הדגם של המכונה. אך יש מקרים שיותר חד משמעיים והייתי רוצה לדעת מה ההלכה במקרים כאלו. למשל שיהודי מבקש ממני חן ואני יודע שהוא לא יברך על הלחם וכו.
תשובה: הנושא שאתה מברר שייך למצוות "לפני עיוור לא תתן מכשול". הרב שלמה זלמן אוירבך עסק במקרה של אדם שאינו שומר מצוות ולפי השו"ע אסור להציע לו אוכל מפני שלא יברך עליו. בגלל יופיה של התשובה אני מבקש לצטט ממנה: ".חושבני, במי שבא אליו אורח חשוב, אשר איננו שומר תורה ומצוה, אבל עדיין יש לו אהבה לבני תורה, ושתומך במוסדות תורה וכדומה, ואם הבעל הבית לא יתנהג אתו בנימוס המקובל לכבד אותו במידי דמיכל ומישתי, בגלל זה שמצד הדין אסור ליתן לאכול אלא למי שיודע שנוטל ידיו ומברך (כמבואר בשו ע או ח סי  קס  ט סעי  ב ), וכמו כן אם אפילו בצורה מכובדת יבקש ממנו ליטול ידים ולברך, יראה הדבר כפגיעה ועלבון בכבודו, וזה גם ירגיז אותו מאד, ויתכן שבגלל הדבר הזה יתרחק חס ו ביותר מהתורה, וגם יבוא לידי כעס ושנאה על כל ההולכים בדרך התורה. חושבני, שנכון באמת לכבד אותו באכילה ושתיה, ולא לחשוש כלל לאיסור של לפני עור לא תתן מכשול - - - הואיל וכל האיסור של הנותן לו לאכול הוא רק עבירה של נתינת מכשול, וכיון שאם לא יתן לו לאכול הרי יכשל האורח באיסור יותר גדול, נמצא דליכא כלל שום עבירה, כיון דליכא הכא שום נתינת מכשול, אלא אדרבה יש כאן הצלה ממכשול גדול מאד ע י זה שהחליף אותו בקום ועשה במכשול יותר קטן - - - - לכן נראה דלפי הצורך שפיר רשאי לכבד אותו במאכל ומשתה, וצריך לעשות כן אע פ שזה בקום ועשה, וכעין זה פירשו קרא ד -  אל תוכח לץ פן ישנאך  דכיון שזה ללא הועיל הרי אתה מכשילו בלאו של  לא תשנא את אחיך. מסקנה - אם הסירוב גורם כעס ושנאה לדתיים עדיף לנהוג בדרך מפייסת ולא לגרום לשנאה.
שאלה: טיול גדול בחו"ל בשלושת השבועות: בעזרת ה אני מתכננת לצאת לטיול ארוך בחו"ל בקרוב. חלק מהטיול יוצא על שלושת השבועות ותשעת הימים. רציתי לדעת האם יש בעיה וסכנה לטייל בימים אלו? והאם יש הבדל בדרך הפעולה בה אצטרך לנקוט בתשעת הימים לעומת שאר הימים שמוגדרים כחלק משלושת השבועות? ( לא לצאת לטרקים, וטיולים שאורכים כמה ימים בטבע.כלומר האם אצטרך לדוגמה בכל שלושת השבועות לא לעשות טיולים כאלו או רק בתשעת הימים.) אני מאוד חוששת מימים אלו כי אני יודעת שהינם מועדים לפורענות אך לצערי אין לי ימים אחרים בהם אוכל לקיים את הטיול. אני אטייל באזור שמוגדר כמדינות עולם שלישי שגם ככה צריך לנהוג בהם במשנה זהירות אז הוספה של עניין שלושת השבועות מוסיפה עוד מעט חרדה. אשמח לתשובה.
תשובה: לך ותהיי בריאה, שאלת חכם - חצי תשובה. ידוע ומפורסם שיש סכנות בכל שלושת השבועות ובימים אלו מידת הדין שולטת בעולם. מאילו סכנות להזהר?- מכמה שיותר. זו כמובן לא שאלה בהלכה. קשה לי להתייחס אליה בכלל כי אינני מכיר היתר הלכתי לצאת מהארץ לטיול בחוץ לארץ. כפי שהרמב"ם כותב במשנה תורה הלכות מלכים שמחלון וכליון היו גדולי הדור, ויצאו לחוץ לארץ בגלל רעב גדול, במצב שמותר לצאת מהארץ בגלל רעב, ובכל אופן הם התחייבו מיתה על יציאתם זו (תעיני שם). מעבר לענין ההלכתי אינני מצליח להבין כיצד אדם עוזב מרצונו את ארץ ישראל - ארץ בה עיני ה  אלוקים, השגחתו ורוחו עלינו - ומתרחק והולך להטמא בטומאת ארץ העמים, רחוק מה. אני מתפלל שצאצאי לא יאלצו לצאת מארץ ישראל, גם לא לצרכים עבורם מותר לצאת. בכל מקרה אם תצאי - אני מאחל לך לשוב ב לארץ, ארץ החיים. מועדים לשמחה לגאולה שלימה דוד לוי 098987548
שאלה: גרל גז חלבי: קניתי גריל גז חדש.אני רוצה לבשל בו בשר וחלב.השאלה האם זה אפשרי מבחינת כשרות?יש לי רשת נפרדת לבשר ורשת לחלבי.אני מבשל עם מכסה סגור מה שאומר שחלק מהמיצים ישפריצו על המכסה.אשמח לתשובה רועי
תשובה: רועי אכן, יכולה להיות בעיה, ולכן, עדיף שלכתחילה תבשל סוג אחד (חלבי למשל) עם מכסה פתוח, כך שלא יהיה חשש של התזת נוזלים. עם זאת, אם אתה רוצה בכל זאת לבשל עם מכסה סגור, צריך להכשיר אותו בין הבישול הבשרי לבישול החלבי, כשם שעושים בתנור עם תא אחד. כלומר, צריך לנקות היטב את המכסה מכל לכלוך נראה, לחכות עשרים וארבע שעות אחרי הבישול האחרון, ואז להפעיל את הגריל למשך כשעה על עצמה מירבית, ואחר כך ניתן להשתמש. גם לפי ההצעה הראשונה (לבשל סוג אחד עם מכסה פתוח), צריך לנקות את המכסה בין הבישולים.
שאלה: שאלה לגבי נושאים חברתיים (חי חברה, זוגיות): אני בן 21 ואני חוזר בתשובה למדתי להניח תפילין, להתפלל, לשמור שבת ואני כמעט חזרתי בתשובה אבל איבדתי את האמונה שלי בדת לאחרונה. בעבר הייתי אתאיסט גמור, לא הייתי שומר כשרות והייתי רחוק מאוד מהדת. השאלה שלי היא מדוע למרות שהתקרבתי לדת ועשיתי השתדלות להיות בן אדם יותר טוב שום דבר לא משתפר בחיים שלי (לצערי התוצאה ההפוכה קורת) אני הייתי אצל הרב קנייבסקי לפני חודש, בעקבות הצעתו שיניתי את השם שלי למאיר (מ-מאור). ואני באמת ממש משתדל ויש לי רצון טוב אבל לצערי כלום לא מצליח לי בחיים ואני לא יודע למה ואני משתדל מאוד לא לפגוע באנשים ולעשות מעשים רעים. אני חושב שהסיכוי שאני אתחתן או אכיר בחורה שואף בדיוק ל0 כי אין לי מזל בחיים. כיצד אוכל לקבל עזרה בנושא זה? וגם מבחינה חברתית לא הולך לי טוב, הרבה מאוד אנשים מתרחקים ממני, בעבר היו לי יותר חיי חברה והייתי פחות בודד למרות שהייתי מאוד רחוק מהדת. אני לא יודע מה הסיבה לכך אבל אנשים פשוט מפסיקים לדבר איתי סתם ככה, למרות שהקשר שלי היה איתם ר גמור והכל. ניסיתי לשנות שם, להתקרב לדת ולשמור ברית אבל כלום לא עוזר. אני באמת אובד עצות ואני אשמח מאוד אם תעזרו לי או תוכלו להפנות אותי לכתובת הנכונה.
תשובה: סליחה על העיכוב בתשובה. לא את כל הדברים החשובים אני מספיק לעשות. ראשית, ברוך הבא. אם אני מבין נכון   אתה מבקש לבחון האם החזרה בתשובה היטיבה עמך. כמובן שהשאלה הראשונה שצריך לשאול היא האם החזרה בתשובה היטיבה אותך, כלומר: עשתה אותך טוב יותר. זו השאלה הראשונה והחשובה ביותר. אולם אתה מבקש גם יותר מזה   ואת מבקש לדעת מה יצא לך מכל הסיפור הזה? זו שאלה טובה, אבל לצערי אני לא יודע לענות על כך. אני לא יודע באיזו דרך בדיוק הקב"ה גומל טוב למי שנכנס בברית האמונה. אני מאמין שכך אמנם קורה, אולם אין לי מפה מדויקת של ההתרחשות. אני רק יכול לומר כי כאדם מאמין   יהיה לך הרבה יותר טוב אם לא תניח שאין לך מזל בחיים, ולא תניח שלא תתחתן וכדו, אלא להפך: השערים פתוחים בפניך, הבחירה החופשית שלך יכולה לעשות מעשים טובים, אתה בהחלט יכול להיות מישהו שנשים ירצו להתחתן איתו וכדו. האמונה שלנו היא שיש בכוחנו לעשות את הדברים האלה, ואנחנו משתדלים לעשות את מה שאנחנו יכולים, ומתפללים לריבונו של עולם שימלא את הדברים שאנחנו עצמנו לא יכולים לעשות. הכתובת הנכונה היא אתה. תאמין שזה אפשרי, תקשור את הקשרים החברתיים, ודווקא מתוך האמונה יכול להיות שייפתחו בפניך שערים להמראה. והרבה שמחה
שאלה: שבועה במישהו: אם רשמתי בהודעה לחבר שלי שאני נשבעת באחיין שלי לא לדבר איתו יותר. וגם אמרתי לעצמי בניע שפתיים שאני נשבעת באחיין שלי לא לדבר איתו יותר. ודיברנו. מה אני יכולה לעשות? אני מפחדת שיקרה משהו לאחיין שלי בגלל השטויות שעשיתי.
תשובה: את צודקת מאוד שיש לפחד מעולם השבועות, ולהינזר מלהשתמש בו. כוח הדיבור של נדר ושבועה הוא עצום, וצריך להימנע מכך לחלוטין. ברם, לשבועה זו שאת מדברת בה אין כנראה משמעות הלכתית, כי על אף שהתכוונת להישבע - לא נקטת בנוסח שהוא יוצר שבועה, ועל כן הדבר הטוב ביותר לעשות הוא להיגמל בכלל משבועות, ולקבל על עצמך לעשות דבר טוב כלפי אחיינך.
שאלה: אכילה אחרי פסח: לפני פסח אחותי רכשה שמרים יבשים ממכולת בפסח עשתה מכירת חמץ. האם מותר להשתמש בהם לאחר הפסח הפחד שלי שהחנות שממנה רכשה לא עושה מכירת חמץ ואז מה קורה מכיוון שזה מוצר שיכול לעמוד חודשים ארוכים על המדף. האם מכירת חמץ שלה מבטלת הכל ה.
תשובה: עיין בקישור
שאלה: תפילין ופירות שביעית: בס ד נהגתי תקופה להניח תפילין רבינו תם וראיתי שראוי להניח רק מהחתונה.האם זה נחשב נדר?ואם כן כיצד ניתן להתירו? איך אפשר לדעת אם פירות שייכים לשנת השמיטה או לשנה הקודמת? ו
תשובה: בהנחה שחשבת שהנחה זו היא מידת חסידות וקיבלת אותה על עצמך, ואתה מועניין להפסיק- יש לעשות התרת נדרים בפני שלושה שאחד מהם ת"ח. פירות שחנטו בשביעית (ללא היתר מכירה), קדושים. בשווקים הדבר מסומן עם הכשר המפרט האם הפרי שלפיך קדוש אם לאו.
שאלה: בהמשך ללימוד גמרא, באיזה שלב מוסיפים ללימוד תוספות ראשונים ואחרונים: לכבוד הרב, ראשית, מקרב לב על תשובתך לשאלתי הקודמת ולשאלות אחרות! לגבי לימוד הרא"ש מצאתי שלא בכל הגמרות ניתן למצוא את פרושו.היכן ניתן למצוא את פירושו? לגבי לימוד גמרא, יש את המושג "בקיאות". למה הכוונה במושג זה? האם הכוונה היא לגריסה ללא הבנה או הכוונה ללימוד ברמה של פירוש שטיינזלץ ורש"י תוך הבנה מלאה ברמה זו של החומר על בוריו? או שמא הכוונה של "בקיאות" היא משהו אחר?
תשובה: ברוב מוחלט של מהדורות הש"ס הקלאסיות הוא מופיע מיד לאחר הגמרא. יש מסכתות בודדות שאין פירוש רא"ש עליהן, שכן לרוב הוא הלך בפירושו בדרך חכמי ספרד, שלא עסקו בפסיקה בסוגיות שאינן נוגעות לימיו, אולם במסכתות המקובלות להתחיל בהן אנו מוצאים אותו ברוב מוחלט של המקומות. לגבי לימוד "בקיאות": זהו נושא ארוך ומורכב, וסביר להניח כי כמספר מלמדי התורה שיישאלו על כך - כך יהיה מספר ההתייחסויות. שכן, יש ערך, אמנם מינימאלי, שיעברו בפיו של אדם דברי תורה עוד ועוד, וזה לימוד הבקיאות שנמצא בדרגה הנמוכה ביותר  ויש ערך גדול יותר בלימוד בקיאות ברמה של הבנה בסיסית, המושגת בראש ובראשונה על ידי רש"י  ויש כמובן רמות גבוהות יותר. נראה לי כי יהיה נכון להתחיל בלימוד בקיאות עם הבנה בסיסית של הסוגיה - רש"י, ואם יש צורך ללכת לפירוש שטיינזלץ, ולנסות בעיקר לעמוד על טיעוני היסוד של הסוגיה. ויישר כוח
שאלה: הגדרת "אדם דתי": מה ואיך נקרא אדם "אדם דתי"? יש הגדרה מסויימת? חברה שלי, שלומדת איתי באולפנה, אומרת שהיא חושבת שהיא לא נקראית דתייה, אבל היא שומרת שבת וכשרות, ולבוש לא כל כך, כאילו היא הולכת עם מכנסיים ואולי גם גופייות לא יודעת. (אני גם הולכת לפעמים עם מכנסיים ואני מגדירה אותי דתייה לגמרי) ומעניין אותי לדעת על פי מה נחשבת ההגדרה. על פי המעשים או על פי איך שהאדם מגדיר את עצמו? גיל.
תשובה: לא ניתן להגדיר ולשפוט עמדות ומעשים של אנשים אחרים ולא להגדיר אותם. את יכולה לומר לחברה שאין סיבה שהיא תחשוב עצמה לא דתיה בגלל המעשים שלה. היא צריכה קודם להחליט לפי הלב מה היא מרגישה כלפי ד, כלפי התורה וכלפי עם ישראל. העמדה הדתית לא תלויה במעשים אלא בהחלטה רוחנית פנימית. איננו יכולים בשום דרך לקבוע על אחרים שהם דתיים, רק מה שהם קובעים על עצמם שהם דתיים או אינם דתיים. אפילו שמירת מצוות בהקפדה אינה מוכיחה שאדם הוא דתי: אני מכיר שומר מצוות שמאוד מקפיד על ההלכה אבל עושה זאת כמסורת ישראל ולא מתוך אמונה שד  באמת נתן מצוות וזו הדרך לעבוד אותו.
שאלה: סדר הקורבנות: רציתי לדעת לגבי סדר אמירת הקורבנות. מה מעלת אמירתם ומה סגולותם? האם זה טוב למחילת עוונות? מתי אסור להגיד? באיזה שעות הכי טוב להגיד ובאיזה יום או לילה הכי מובחר להגיד? האם להגיד יהי רצון שלפני? כמו כן רציתי לדעת מזה אומר לילות משמר? שמעתי משהו כזה של להישאר ערים וללמוד תורה וזה ממש חשוב כמו תיקוני כרת וכו.
תשובה: אמירת הקרבנות היא בתחילת היום לפני פסוקי דזמרא. להלן קישור מפורט  משמר  הוא כינוי ללימוד תורה במשך כל הלילה, כך נוהגים בישיבות ביום חמישי בלילה ומסיימים בתפילת ותיקין. אין לי ידיעות על סגולות ה- משמר, מלבד הסגולה הנפלאה להקדיש את כל הלילה לתורה.
שאלה: בל תקיף: בהסתפרי היום ביקשתי מהספר שיעשה לי מס שלוש על כל הראש וסכין רק בעורף. הוא אכן עשה כך, אלא שמתחת לפאה, מתחת לעצם שמול האוזן, הוא לקח את המכונה ללא מספר ועשה נגיעה קטנה בשביל ליישר שם, האם זה בעייתי שלא מיחתי בו? יש בזה משום בל תקיף?
תשובה: וברכת ד  מתחת לעצם אין איסור, שבוע טוב בברכת התורה והארץ יהודה הלוי עמיחי מכון התורה והארץ
שאלה: תוקפו ורמתו של ה COR מקנדה: ב"ה קניתי איטריות אורז ללא גלוטן בהשגחת ה COR ובאישור הרה"ר האם יש מה לחשוש הן מצד גוף ההשגחה והן מצד המוצר - אלו חששות יכולות להיות בזה שיש נפ"מ לרמת הכשרות
תשובה: מומלץ ליצור קשר עם הרבנות הראשית לישראל 02-5313131 מחלקת הכשרות - יבוא ולבדוק את רמת הכשרות של המוצר
שאלה: גאולה: איך מקרבים את הגאולה? אבל ממש מהר?איך מקדשים את ה בהיקפים גדולים?
תשובה: להקיף בעצמך את הש"ס עם שיטות הראשונים המרכזיות, שוב ושוב. ללמוד וללמד כתבי גדולי הראשונים באמונה. ללמד כתבי הרב זצ"ל שבהם מצויה רוחו של משיח צדקנו המסוגלת לרומם הדור לאלוקיו.
שאלה: עבודה במלצרות בספירת העומר: האם מותר בספירת העומר(לפני ל"ג בעומר) לעבוד במלצרות באולם אירועים?
תשובה: לך שאלתך מורכבת וכך גם התשובה אליה. באולם אירועים השאלה מה נעשה באותו אירוע. אתייחס לכמה דוגמאות - ברית מילה או פדיון הבן - בודאי מותר. חתונה יהודית אליה נרשמו ברבנות - בודאי מותר. אם הרבנות אישרה את החופה - מי אתה שתבקר או חלילה לא תשתתף. חתונה שלא דרך הרבנות - אסור בכל מקרה ובכל ימות השנה. מסיבות מצווה כמו סיום מסכת וכד  - מותר. מסיבות רשות כגון להולדת הבת וכד  - נכון להמנע. יש מקום להקל אם אתה בעל משפחה ואתה עובד לפרנסת ילדיך. (בכל השנה ראוי להמנע כאשר מגישים יין בסעודת הרשות המלווה בכלי נגינה). ראוי לציין שעלולות להיות בעבודת המלצרות בכל ימות השנה בעיות חמורות הרבה יותר: חוסר צניעות של האורחים או האורחות. חוסר צניעות או קלות ראש בין המלצרים למלצריות ולהיפך. לבנים - שירת נשים (איסור חמור ביותר). מזיגת יין לבין המין השני. שמיעת מוזיקה בסעודת רשות כאשר מוגש יין. ובהצלחה דוד לוי 098987548
שאלה: הלכות שבת: לכב הרב יש לי כמה שאלות כלליות לגבי שבת: 1. קראתי בילקוט יוסף שמותר לילדים ללכת בשבת על גליליות. זה אומר גם שמותר להם לסוע? 2. אם אני לא מרגיש טוב בשבת, מותר לי לקחת כדור אקמול? 3. קורה לי לעתים רחוקות שאני מקבל מעיין אלרגיה שגורמת לי להיות מאד מנוזל. במצב זה אני לוקת תרסיס לאף שמאד עוזר לי. האם מותר לי להשתמש בתרסיס זה בשבת במקרה הנדון? 4. אם בשבת פרצה איזושהי דליקה בבית חס ו כאשר בני הבית יכולים לצאת מהר מהבית (אין פיקוח נפש) אבל השריפה גורמת לאובדן רכוש, השחתת הבית ויכולה להתפשט לכל הבית. האם מותר לי לכבות אותה להזמין מכבי אש? מראש!
תשובה: למיטב הבנתי, שמתיר גלגיליות בשבת, מתיר נסיעה שהיא השימוש הרגיל והמקובל בהן. אין לקחת תרופות בשבת, כל זמן שהמיחוש רק מטריד ולא גורם צער. עיין: אין הבדל בין תרסיס לתרופות אחרות. לכן אם הנזלת רק מטרידה אסור, אבל אם גורמת צער מותר. אסור לכבות שריפה בשבת אם ברור שהיא תפגע רק ברכוש. אבל אם יש חשש, אפילו לא חשש גדול, שהאש תתפשט ותביא לפיקוח נפש, חייבים לכבות. עיין בפירוט:
שאלה: תחבורה ציבורית בשבת ביוזמת חברי כנסת דתיים?!: לכבוד הרב, האם מותר לחכי"ם דתיים לחוקק בעד תחבורה ציבורית בשבת, ובתמורה לקבל ערכים אחרים? אני שם לב שישראל כ"ץ, חבר כנסת חילוני הוא זה ששומר על השבת שלא יהיו אוטובוסים, וחכי"ם דתיים שוקלים להיות בעד זה כך אומרים בעיתון. מה דעת הרב? אביחי
תשובה: ודאי אסור הלכתית לשנות בכהוא זה את השבת הממלכתית, כך שחבר כנסת יחתום על שינוי והיתר התחבורה הציבורית בשבת. אסור להרבות חילול שבת גם במחיר אחווה וחיוכים. גם אמונית יש בכך פגימה ביסוד הקודש של החברה הישראלית. אינני מעלה על דעתי חבר כנסת ירא שמים שיעשה כזה דבר. אם כך יקרה, רבני דרך אמונה יעמדו עם כלל רבני ישראל מאחורי הרבנות הראשית, לשמור על השבת הממלכתית במלא הכח והעוז, וכפי שעשה מרן הרב זצ"ל בימיו מול חילול השבת בת"א. עיין